Document ID: 31998R2186

KOMISSION ASETUS (EY) N:o 2186/98,
annettu 9 päivänä lokakuuta 1998,
maito- ja maitotuotealan vientitukien soveltamista koskevista yksityiskohtaisista erityissäännöistä annetusta asetuksesta (EY) N:o 1466/95 poikkeamisesta väliaikaisesti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 17 artiklan 4 kohdan,
sekä katsoo, että
komission asetuksessa (EY) N:o 1466/95 (3), sellaisena kuin se on viimeksi muutettuna asetuksella (EY) N:o 2184/98 (4), vahvistetaan maito- ja maitotuotealan vientitukien soveltamista koskevat yksityiskohtaiset erityissäännöt,
Venäjän markkinoilla vuoden 1998 elokuun puolivälin jälkeen vallinneet vaikeudet uhkaavat vakavasti Venäjälle juustoa vievien toimijoiden taloudellisia etuja, ja tällainen tilanne vaikuttaa voimakkaasti vientimahdollisuuksiin asetuksessa (EY) N:o 1466/95 säädetyin edellytyksin,
sen vuoksi näyttää välttämättömältä rajoittaa näitä haitallisia seurauksia ja pidentää vientitukiin sovellettavassa säädöksessä annettua määräaikaa, jotta voidaan säännellä vientitoimia, joita ei ole voitu saattaa loppuun mainittujen olosuhteiden vuoksi, tai löytää toiset markkinat samalla tukialueella,
tapahtumien kehittymisen vuoksi tämä asetus on saatettava voimaan välittömästi, ja
tässä asetuksessa säädetyt toimenpiteet ovat maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tämän asetuksen säännöksiä sovelletaan CN-koodiin 0406 kuuluviin tuotteisiin, joille on myönnetty asetuksen (EY) N:o 1466/95 mukainen vientitodistus, jonka 7 kohdassa on maininta "Venäjä" mainitun asetuksen 1 artiklan 2 kohdan mukaisesti.
2 artikla
Edellä 1 artiklassa tarkoitettujen ennen 29 päivää elokuuta 1998 anottujen vientitodistusten, lukuun ottamatta niitä, joiden voimassaolo on päättynyt ennen 1 päivää elokuuta 1998, voimassaoloa pidennetään todistuksenhaltijan ennen 16 päivää lokakuuta 1998 jättämästä hakemuksesta 30 päivään marraskuuta 1998 asti.
3 artikla
Jäsenvaltioiden on ilmoitettava komissiolle ennen 30 päivää marraskuuta 1998 niiden tuotteiden määrät, joita edellä mainittu toimenpide koskee.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä lokakuuta 1998.

Labels: 3
17
18